CELEX: 62020CN0473
Language: lt
Date: 2020-09-30 00:00:00
Title: Byla C-473/20: 2020 m. rugsėjo 30 d. Sofiyski rayonen sad (Bulgarija) pateiktas prašymas priimti prejudicinį sprendimą byloje „INVEST FUND MANAGEMENT“ AD / Komisiya za finansov nadzor

2020 12 14   
            
            
               LT
            
            
               Europos Sąjungos oficialusis leidinys
            
            
               C 433/32
            
         
      2020 m. rugsėjo 30 d.Sofiyski rayonen sad (Bulgarija) pateiktas prašymas priimti prejudicinį sprendimą byloje „INVEST FUND MANAGEMENT“ AD / Komisiya za finansov nadzor
      
      (Byla C-473/20)
      (2020/C 433/40)
      Proceso kalba: bulgarų
      
         Prašymą priimti prejudicinį sprendimą pateikęs teismas
      
      
         Sofiyski rayonen sad
      
      
         Šalys pagrindinėje byloje
      
      
         Ieškovė:„INVEST FUND MANAGEMENT“ AD
      
         Atsakovė: Komisiya za finansov nadzor
      
      
         Prejudiciniai klausimai
      
      
                  1.
               
               
                  Kokią reikšmę Europos Sąjungos teisės aktų leidėjas siekė suteikti sąvokai „pagrindinės prospekto dalys“, vartojamai 2009 m. liepos 13 d. Europos Parlamento ir Tarybos direktyvos 2009/65/ЕB dėl įstatymų ir kitų teisės aktų, susijusių su kolektyvinio investavimo į perleidžiamus vertybinius popierius subjektais, derinimo (1) 72 straipsnyje?
               
            
                  2.
               
               
                  Ar 2009 m. liepos 13 d. Europos Parlamento ir Tarybos direktyvos 2009/65/ЕB 69 straipsnio 2 dalies nuostata turi būti aiškinama taip, kad direktyvos 72 straipsnyje vartojama sąvoka „pagrindinės [prospekto] dalys“ visada apima bet kokį prospektuose pateiktinos būtinosios informacijos, numatytos I priedo A lentelėje, pakeitimą, taigi jie turi būti laiku atnaujinami?
               
            
                  3.
               
               
                  Ar tokiu atveju, jeigu į antrąjį klausimą būtų atsakyta neigiamai, turi būti preziumuojama, kad 2009 m. liepos 13 d. Europos Parlamento ir Tarybos direktyvos 2009/65/ЕB 72 straipsnyje vartojama sąvoka „pagrindinės [prospekto] dalys“ apima informaciją, susijusią su tam tikros valdymo įmonės valdybos sudėties pasikeitimu, kai atitinkami valdybos nariai nėra vykdomieji nariai ir jiems nepavesta jokių valdymo užduočių?
               
            
                  4.
               
               
                  Ar 2009 m. liepos 13 d. Europos Parlamento ir Tarybos direktyvos 2009/65/ЕB 99a straipsnio r punkto nuostata turi būti aiškinama taip, kad nustatyti sankciją valdymo įmonei – kiekvienam jos valdomam bendrajam investiciniam fondui – leidžiama tik tuomet, kai ji pakartotinai neįvykdo pareigų, susijusių su investuotojams teiktina informacija ir nustatytų nacionalinėmis nuostatomis, kuriomis į nacionalinę teisę perkeliami 2009 m. liepos 13 d. Europos Parlamento ir Tarybos direktyvos 2009/65/ЕB 68–82 straipsniai?
               
            
         (1)  OL L 302, 2009, p. 32.